NARIADENIE KOMISIE (ES) č. 863/2006
z 13. júna 2006,
ktorým sa upravujú množstvá dodávkových povinností v súvislosti s trstinovým cukrom, ktoré sa majú doviezť podľa protokolu AKT a dohody s Indiou za dodávkové obdobie 2005/2006
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (1), a najmä na jeho článok 39 ods. 6,
keďže:
(1)
V článku 9 nariadenia Komisie (ES) č. 1159/2003 z 30. júna 2003, ktorým sa stanovujú podrobné pravidlá na uplatňovanie dovozu trstinového cukru na základe určitých colných kvót a preferenčných dohôd pre hospodárske roky 2003/04, 2004/05 a 2005/06 a ktorým sa menia a dopĺňajú nariadenia (ES) č. 1464/95 a (ES) č. 779/96 (2), sa ustanovujú pravidlá týkajúce sa určenia dodávkových povinností s nulovou colnou sadzbou v súvislosti s výrobkami číselného znaku KN 1701, vyjadrených ekvivalentom bieleho cukru, pre dovozy pochádzajúce zo signatárskych krajín protokolu AKT a dohody s Indiou.
(2)
Na dodávkové obdobie 2005/2006 sa tieto množstvá stanovili nariadením Komisie (ES) č. 180/2006 (3).
(3)
V odsekoch 1 a 2 článku 7 protokolu AKT sa ustanovujú pravidlá pre prípad, že štát AKT nedodá dohodnuté množstvo.
(4)
Príslušné orgány štátov Svätý Krištof a Nevis a Trinidad a Tobago informovali Komisiu, že nebudú schopné dodať celé dohodnuté množstvo a že si nenárokujú na dodatočné dodávkové obdobie.
(5)
Po porade s príslušnými štátmi AKT sa nedodané množstvo bude musieť opätovne prideliť, aby sa zabezpečila jeho dodávka v dodávkovom období 2005/2006.
(6)
Nariadenie (ES) č. 180/2006 by sa preto malo zrušiť a množstvá povinných dodávok na dodávkové obdobie 2005/2006 by sa mali upraviť v súlade s článkom 9 ods. 1 a 2 písm. c) nariadenia (ES) č. 1159/2003.
(7)
Opatrenia stanovené v tomto nariadení sú v súlade so stanoviskom Riadiaceho výboru pre cukor,
PRIJALA TOTO NARIADENIE:
Článok 1
Množstvá dodávkových povinností v súvislosti s výrobkami číselného znaku KN 1701, vyjadrené ekvivalentom bieleho cukru, pre dovozy pochádzajúce zo signatárskych krajín protokolu AKT a dohody s Indiou, stanovené v prílohe k nariadeniu (ES) č. 180/2006 na dodávkové obdobie 2005/2006 a pre každú z príslušných vyvážajúcich krajín, sa týmto upravujú a sú uvedené v prílohe k tomuto nariadeniu.
Článok 2
Nariadenie (ES) č. 180/2006 sa zrušuje.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 13. júna 2006